Subagan, Karangasem, Karangasem itu apa sih? Jelaskan dalam bahasa bali ya

Kelurahan Subagan punika sinunggil kelurahan sané magenah ring kecamatan Kecamatan Karangasem, Kabupatén Karangasem, Bali.

Kalurahan Subagan madué jimbar wawidangan 14,01 km² miwah wénten ring tegeh rata-rata 80 méter saking duur pamukaan segara (mdpl).

Wates wewidangan Kalurahan Subagan, inggih punika:

Kalurahan Subagan inggih punika kaadegang mapralapan saking rumaketan kalih désa pakraman sané wénten ring wawidangan ipun madué awig – awig soang-soang ngantos mangkin stata ajeg tur prasida ngunadika sareng paindikan irika, becik sekadi parikama taler wénten marupa dresta. Kalih désa pakraman sané kasengguh punika Déda Pakraman Jasri miwah Désa Pakraman Subagan, sané sampun kaadegang duk warsa sané purwa. Sakéwanten indik pidan sujatiné kaadegang nyané kalih désa pakraman puniki nénten ja kapastika, krana saking prasasti – prasasti miwah bancangah – bancangah sané wénten nénten ngicain paindikan sané jangkep.

Maplrapan saking sisi étimologis Subagan maasal saking kalih kruna "su" miwah "baga" saha kasikiang dados kruna "Subagan" sané maartos genah sané sanget bagia. Sapunika Jasri maplarapan saking kruna "ja" sané maartos embas taler "Sri" sané kaambil saking Déwi Sri sané dados simbol gemuh. Sapunika Jasri prasida kaartosan embas ring kagemuhan.

Selanturné Subagan sané sadurungné marupa kadésaan utawi perbekelan, magentos rupa pameréntahan ipun dados kalurahan, maaled saking Kaputusan Présidén Nomor 28 Warsa 1980 pinanggal 31 Maret 1980 miwah Peraturan Daérah Kabupatén Karangasem Nomor 17 Warsa 1981 pinanggal 24 Oktober 1981.